钦定古今图书集成/明伦汇编/闺媛典/第326卷 > 寡妇赋 魏文帝
## 钦定古今图书集成/明伦汇编/闺媛典/第326卷 > 寡妇赋 魏文帝

陈留阮元瑜早亡，每感存其遗孤，未尝不怆然伤心，
故作斯赋。

惟生民兮艰危，于孤寡兮常悲。人皆处兮欢乐，我独
怨兮无依。抚遗孤兮太息，俛哀伤兮告谁。“三辰周兮
递照，寒暑运兮代臻。历夏日兮苦长，涉秋夜兮漫漫。
后霜陨兮集庭，燕雀飞兮吾前。去秋兮就冬，改节兮
时寒。水凝兮成冰，雪落兮翻翻。伤薄命兮寡独，内惆
怅兮自怜。”